Document ID: 32012R0327

KOMISIJAS ĪSTENOŠANAS REGULA (ES) Nr. 327/2012
(2012. gada 17. aprīlis),
ar ko groza Regulu (ES) Nr. 1291/2009 attiecībā uz saimniecību, kas iesniedz grāmatvedības pārskatus, ekonomiskā lieluma slieksni un skaitu Slovākijā
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2009. gada 30. novembra Regulu (EK) Nr. 1217/2009, ar ko izveido tīklu grāmatvedības datu savākšanai par ienākumiem un saimniecisko darbību lauku saimniecībās Eiropas Kopienā (1), un jo īpaši tās 5. panta 4. punktu,
tā kā:
(1)
Komisijas 2009. gada 18. decembra Regulā (ES) Nr. 1291/2009 par to, kā lauku saimniecību ieņēmumu noteikšanai atlasīt saimniecības, kas iesniedz grāmatvedības pārskatus (2), konkrēti, tās 2. pantā, ir noteikts lauku saimniecību ekonomiskā lieluma slieksnis, kas piemērojams 2010. pārskata gadā un turpmākos pārskata gados.
(2)
Notiekošās strukturālās pārmaiņas un labāka izpratne par lauksaimniecības struktūru Slovākijā liek secināt, ka būtu jāpielāgo Slovākijas atlases plāns, lai apsekojumi aptvertu lauksaimnieciskās darbības būtiskāko daļu. Lai sasniegtu šo mērķi, lauku saimniecību ekonomiskā lieluma slieksnis Slovākijai būtu jāpalielina no EUR 15 000 līdz EUR 25 000.
(3)
Regulas (ES) Nr. 1291/2009 pielikumā ir noteikts, ka to Slovākijas saimniecību kopējais skaits, kas iesniedz pārskatus, ir 523. Lai nodrošinātu labāku Slovākijas izlases reprezentativitāti, to saimniecību skaits, kuras iesniedz grāmatvedības pārskatus, attiecībā uz Slovākiju būtu jāpalielina par 39, šim skaitam tādējādi sasniedzot 562 saimniecības.
(4)
Tādēļ būtu attiecīgi jāgroza Regula (ES) Nr. 1291/2009.
(5)
Šajā regulā paredzētie pasākumi ir saskaņā ar Kopienas Lauku saimniecību grāmatvedības datu tīkla komitejas atzinumu,
IR PIEŅĒMUSI ŠO REGULU.
1. pants
Regulu (ES) Nr. 1291/2009 groza šādi:
1)
regulas 2. panta ievilkumu, kas attiecas uz Slovākiju, aizstāj ar šādu:
“- Slovākija: EUR 25 000”;
2)
pielikumu groza saskaņā ar šīs regulas pielikumu.
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
To piemēro no 2013. pārskata gada.
Šī regula uzliek saistības kopumā un ir tieši piemērojama visās dalībvalstīs.
Briselē, 2012. gada 17. aprīlī

Labels: 18
19
6